Cronologia - Timeline

Din administrație au făcut parte...

Epoca de Aur | Golden Age (2010-2013)
Comunitatea românească s-a stabilit cu mult înainte de fondarea grupului nostru, ROBLOX România, românii căutând constant modalități de a găsi alți jucători cu care să împărtășească aceeași limbă, aceleași interese și viziuni.

Printre primele grupuri cunoscute cu tematică românească se află grupul lui bogdanbossu13, romania cool, care se crede că ar fi fost fondat în jurul anului 2010. romania cool a fost un club hibrid cu ranguri atât sociale, cât și militare, care a fost închis printr-o decizie administrativă de Roblox, în preajma anului 2019, la numărul de 4666 de membri. Grupul nu a organizat evenimente, ci a crescut organic prin faptul că oamenii intrau pentru a căpăta acces la peretele grupului, unde adesea erau conflicte între membrii. Cu timpul, romania cool a devenit cel mai mare grup românesc, așadar a fost sporită creșterea sa din rațiunea că oricine ar fi căutat “Romania” la grupuri, acesta i-ar fi apărut primul listat. bogdanbossu13 a intrat în ROBLOX România odată ce acest grup a depășit romania cool în 2018, fiind distins cu gradul de Legendă.

Pe latura grupurilor de război se presupune că primul grup românesc de acest gen ar fi fost Romania X Team, întemeiat de către romanu2009 în 2010. Despre acest clan nu sunt cunoscute informații, însă fostele uniforme care se regăsesc în inventarul creatorului grupului, iar prin acestea putem deduce că a fost un clan futurist. Data desființării grupului este, de asemenea, incertă, astfel încât se estimează la 2011.În 2011, probabil drept grup precursor al Romania X Team, apare Romania Urban Team sub conducerea lui cristian9803 despre care se spune că ar fi fost cel mai reușit grup de la momentul acela, iar liderul o persoană deosebită. Romania Urban Team va intra în declin în 2012, istoria acesteia rămânând neclară și nescrisă, grupul ajungând în mâini străine și închis definitiv. Epoca de Aur este de fapt caracterizată prin fluxul de grupuri românești apărute începând cu 2012, majoritatea acestora axându-se pe teme militare și unele abordând stilul internațional.

Ciuncio deschide New Urban Republic în 2012, format predominant de români și de gen futurist, un clan de război hibrid între spadă și armă, totuși cea din urmă era folosită pentru forturile grupului. Ajunge numeros și organizează antrenamente cu câte 10-20 de români prezenți, unele înregistrări ale acestora mai găsindu-se pe YouTube.Tot în 2012, tibiscus începe DarkWave, probabil susținută de tumpi2000, clanul având intenția de a fi strict internațional, iar la clădirea sa este posibil să fi participat mai mulți români. Sigla grupului oferă o impresie și despre uniforme prin crucea de fier suprapusă asului de pică, dar de sub text, clanul identificându-se drept militarist-futurist, în aceeași sferă cu New Urban Republic.

Reconstituirea istoriei naționale și transformarea acesteia într-una alternativă pentru a se adapta la curentele Roblox-ului de atunci este începută tot în 2012 prin grupul lui aditzuca2, The 157th Army Corp, mai exact 11 decembrie 2012, grupul atingând 171 de membri. Între timp, aaa26 participă în comunitatea internațională dedicată Primului Război Mondial, care promova o istorie fictivă și creată de către jucători prin preluarea și amestecarea unor aspecte din realitate; este membru în Austratt Empire, iar mai apoi în Anette, două grupuri străine de referință de la acea perioadă, de la care se va inspira. Trece de pe aaa26 pe contul grilles și îl întâlnește pe aditzuca2 la un raid dintre Anette și Panzer Lehr, alt grup ce reconstituia o divizie germană afiliată Axei, unde aditzuca2 era maior. grilles fondează ROMANIA FORTA DE ELITA care durează 2 luni, apoi trece pe contul AlexEpik07. În același timp se puneau bazele altui grup militar cu tematica celui de-Al Doilea Război Mondial, Unitary Kingdom of Romania, condus de către ssjlarry123, mai târziu DukeNUke77. Perioada reconstituită de acesta se dorea a fi cea a României Interbelice. Unitary Kingdom of Romania este degradat în urma conflictelor interne și continuat într-un grup viitor în iarna lui 2013.

Un alt grup tot al generației 2012 este the MINOTAUR empire, al lui tygamate21, localizat în perioada celui de-Al Doilea Război Mondial și cu valori înrădăcinate în Axă. Grupul este format în mod predominant din români.

AlexEpik07 înființează cu mare succes Fortele Armate Romane. Acesta a fost unul dintre cele mai importante grupuri ale sfârșitului Epocii de Aur, fiind creat în primăvara lui 2013 și adunând peste 400 de români în perioada sa de vârf. Este închis în toamna aceluiași an.

În paralel, ofițer în Fortele Armate Romane, SeargantSonic dorește continuarea Romania X Team a romanului2009, deschizând la începutul lui 2013 un clan de spadă futurist localizat pe o planetă ficțională, Astraria. Grupul a fost unul mediu, atingând până la 200 de membri.

Pe 23 martie 2013 este înființat Soldații României de către secretgun15, Catal21 și ady00ady, prezentat drept clan de spadă. Soldații României devenise unul dintre cele mai mari grupuri active din perioada respectivă, atingând până la 600 de membri la apogeu, număr considerabil de mare pentru 2013, cu peste 30 de persoane la evenimente în mod constant.

Acalmia Rastelului | The Armory's Lull (2013-2016)
În aceeași măsură în care anii 2012-2013 au adus cele mai calitative grupuri românești pe Roblox, tot același interval (mai ales sfârșitul lui 2013) marchează perioada de inactivitate a comunității, în care vechii lideri au început să se retragă de pe joc, luând și grupurile după sine. Aceasta a reprezentat ultima perioadă în care au fost clădite grupuri semnificative pentru România, simultan și cea în care au apărut conflictele dintre români.

Dacă în Epoca de Aur majoritatea grupurilor erau aliate între ele (cel puțin cele cu tematică interbelică și război mondial), după 2013 sunt organizate de români grupuri în mod expres pentru a ataca alți români.

De-a lungul anului 2013 și către sfârșitul acestuia dispar DarkWave, the MINOTAUR empire, Romania X Team (pentru a doua oară), New Urban Republic, 157th Army Corp, Fortele Armate Romane, Unitary Kingdom of Romania

AlexEpik07, trecut pe contul Ludendorff (nume inspirat după Austratt Empire - fort Ludendorff), întemeiază în acord cu DukeNUke77 Romania Interbelica în iarna lui 2013, după ce grupul Fortele Armate Romane este închis și Unitary Kingdom Romania este degradat în urma conflictelor interne. Romania Interbelica va coaliza cuprinde o conducere competentă formată din foștii membri ai Fortelor Armate Romane, dar în aceeași măsură se vor isca schisme în cadrul acesteia. agentGhost07 va forma o primă grupare pentru a raida constant grupul, alături de davidnastor12 și CFRCristi112, și mai târziu va ajunge ofițer în grupuri străine pentru a-l ataca pe Ludendorff. Chiar o parte din ofițerii grupului se vor rupe la un moment dat de Romania Interbelica pentru a o ataca, în acest sens o altă grupare minoră a constituit-o Divizia I Infanterie “Dacica” ce a raidat atât Fortele Armate Romane, cât și Romania Interbelica, și a fost formată din Stefan3ll, gusdoe, Andreyyy2001 și Mafiotul12345 — mai târziu Stefan3ll, AntonioFawkes, VoskyAndreyFavvkes și MichaelFawkes. Romania Interbelica durează până în primăvara lui 2014, apoi în mai din același an este fondată România Mare.

Răzvrătit împotriva valorilor promovate de România Mare, Solstafir (fostul tumpi2000) creează Noua Romanie, care se războiește cu grupul lui Ludendorff. Asemeni romania cool, dar la un nivel diferit, Noua Romanie găzduia servere de freebuild (construcție liberă) cu uneltele puse pe atunci la dispoziție de Roblox (care mai pot fi regăsite numai aici ), antrenamente la scară mică de spadă și, în general, propunea un model nou de socializare. Astfel, grupul era la polul opus față de România Mare. Membrii României Mari au reușit să se infiltreze și să genereze intrigi și probleme interne ce au condus la desființarea Noii Românii.

Solstafir revine în 2015 cu un grup hibrid axat pe armă și spadă, Republic of Romania, prin care dorește să încline balanța trecutului.

În 2015 New Urban Republic revine pentru a doua oară, însă numai preț de câteva săptămâni, iar sub conducerea lui Ciuncio realizează înfrângerea lui Solstafir și a grupului Republic of Romania, pe care îl anexează.

Paralel de toate acestea, grupul Soldații României și-a continuat activitatea în mod formidabil până în 2015, moment în care se decide desființarea grupului din cauza declinului activității.

De asemenea, România Mare se închide în septembrie 2015 în urma spargerii contului liderului. Ludendorff va reveni sub numele de Eckehard și va stabili în toamna lui 2015 Regatul Popular Naționalist Român, un grup minor care va dura până la sfârșitul lui 2016, ca apoi să tranziteze în mod pașnic către Republica Dacică, un alt grup bazat pe cel de-Al Doilea Război Mondial ce-și va închide porțile în 2017 și va prinde continuitate prin intermediul altui grup până în prezent.

Astfel, în 2016 nu va mai exista aproape niciun grup românesc activ sau măcar cu peste 300 de membri, prin această modalitate războaiele dintre români fiind totodată încheiate.

Perioada Întemeierii | Foundation Age (2016-2017)
O parte semnificativă din această documentare poate fi regăsită în cadrul Vechiului Manual. Anul 2016 a fost unul de colaps al grupurilor românești, astfel încât ultimele grupuri rămase erau Republica Dacică și SRA, iar cel din urmă nu era întocmai popular pentru români. După terminarea ultimelor războaie, comunitatea a devenit inactivă, intrând într-o perioadă obscură în care nu se mai cunoștea exact ce grupuri existau, iar dacă era vreun grup, acesta era insesizabil.

ROBLOX România a fost fondat drept un grup reformator pentru comunitate, fără scopuri inițiale clare în afara înălțării unei insule de activitate peste vechea ordine, care să adune toți românii încă prezenți pe platformă. Fondat de către MichaelFawkes pe 20 iunie 2016, grupul a primit în rândurile sale veteranii fostei Epoci de Aur, totuși sceptici la momentul acela față de viitorul proiectului.

ROBLOX România a implementat în comunitatea românească primele evenimente premiate cu robux, oferind tuturor jucătorilor accesul gratuit la activități premiate în funcție de posibilitățile grupului. Într-o săptămână ROBLOX România va atinge 250 de membri, în condițiile în care majoritatea grupurilor deja active și recunoscute de abia ar fi atins 200. La conducerea grupului se înscrie Catal21, iar prin acesta și ady00ady — acești români vor contribui masiv la echilibrul ROBLOX România printr-o conciliere continuă materializată în cadrul unei funcții ce se intitula Consiliul Suprem. ady00ady va lucra la jocurile grupului în calitate de programator și se va ocupa cu finanțarea acestuia cu banii obținuți în urma unui proiect în care a fost recomandat ca scripter de către MichaelFawkes, Chicago 1949; la care ady00ady va participa ca dezvoltator timp de un an și va primi ROBLOX România ca proprietar-finanțator. Catal21 gestionează, în paralel, relațiile cu membrii grupului, gândește idei de promovare a ROBLOX România, se ocupă cu recrutarea, discută și abordează modalitățile în care ar trebui orientat grupul și organizează evenimente, toate acestea înfăptuindu-le asistat de către fondator.

Grupul începe minor, organizând întâi evenimente cu spada pe pajiști (meadows) și susținând evenimente de-a v-ați ascunselea, apoi înființând o continuare a jocului BLOXBurg realizat în 2006 de care va profita comunitatea ca prim loc de socializare liberă.

Până în primăvara lui 2017 se vor schimba două administrații (însă cu MichaelFawkes, Catal21 și ady00ady mereu în fruntea acestora; Catal21 își schimbă numele în Aldraph), iar grupul va trece de 1000 de membri cu mare ușurință, deși va întâmpina probleme interne cauzate de jucători deciși să dezbine comunitatea. Situația se va stabiliza abia pe parcursul Ascensiunii comunității.

Libera Ascensiune | Free Ascension (2017-2019)
Această descriere reprezintă un ciot, pentru a afla toate evenimentele accesați articolul despre Ascensiunea comunității.

Libera ascensiune s-a produs odată cu eliminarea tuturor factorilor negativi care gravitau în jurul ROBLOX România, de la persoane malițioase prin sancționarea sau excluderea lor completă până la asimilarea altor grupuri în comunitate, creându-se un sistem centralizat.

Această perioadă a fost cea mai importantă în creșterea ROBLOX România.

Perioada Decadenței | Age of Decadence (2019-2021)
Perioada decadenței este cea în care grupul ROBLOX România a fost paralizat în mod voit de administrația sa, după exilarea lui MichaelFawkes, AngeloFawkes și RosinanteFawkes.

ROBLOX România a ajuns forțat în mâinile unor persoane ce au sistat orice activitate sau șansă de eveniment, grupul fiind folosit cu unicul scop de a promova celelalte grupuri deținute de către persoanele în cauză.

Comunitatea și-a continuat traseul către vârf în urma recuperării grupului, operațiune facilitată de către FrederickKaddin, marcând astfel deschiderea erei continuării.

Consiliul Administrativ Reformat | Reformed Administrative Council
Era Continuării începe în februarie 2021, odată cu revenirea lui MichaelFawkes în comunitate după Perioada Decadenței. ROBLOX România va trece printr-o serie de reforme administrative ce va marca ascensiunea grupului — în prezent, viitorul încă se decide.

AngeloFawkes și RosinanteFawkes devin persoanele de bază ale grupului.

Mai multe detalii pot fi citite aici.